open-index/open-wikipedia-markdown huggingface dataset:
Ironman

***Ironman*** ir garas distances triatlona sacensību seriāls, ko organizē *[[World Triathlon Corporation]]* (WTC). Šajās sacensībās ir 3,86 km peldēšanas, 180,25 km riteņbraukšanas un 42,2 km maratonskrējiens, kas notiek nosauktajā secībā bez pārtraukumiem. Tās tiek uzskatītas par vienām no grūtākajām viendienas sacensībām pasaulē.

Vairumā *Ironman* sacensību ir stingrs 17 stundu, kura laikā ir jāveic distance, kontrollaiks. Sacensības tipiski sākas plkst. 7.00; 3,86 km peldēšanas distance ir jāpabeidz līdz 9.20. (2 stundas 20 minūtes), riteņbraukšanas distance jāpabeidz līdz 17.30. (8 stundas 10 minūtes) un maratona finiša laiks ir pusnakts (6 stundas 30 minūtes). Katrs dalībnieks, kas paveic distanci, iekļaujoties šajos kontrollaikos, saņem *Ironman* titulu.

Nosaukums *Ironman Triathlon* tiek saistīts arī ar sākotnējo *Ironman* triatlonu, kas šobrīd tiek saukts par *[[Ironman World Championship]]*. Tas notiek Havaju salās, Kailua-Konā, katru gadu kopš 1978. gada (1982. gadā notika arī papildu sacensības), un pirms tā ir vairākas *Ironman* kvalifikācijas sacensības. *Ironman World Championships* sacensības pazīstamas ar savu garumu, skarbajiem apstākļiem un televīzijas tiešraidi, kas saņēmusi ''Emmy'' balvu sporta kategorijā.

## Atsauces
Gvinejas-Bisavas administratīvais iedalījums

[250px|thumbnail|[Gvineja-Bisava|Gvinejas-Bisavas novietojums]]
**[[Gvineja-Bisava|Gvinejas-Bisava]]s administratīvo iedalījumu** veido **8 reģioni** un **1 autonomais sektors**, kas sīkāk iedaļas **37 sektoros**.

## Administratīvo līmeņu shēma

## Pirmā līmeņa administratīvais iedalījums

### Autonomais sektors

### Reģioni

## Atsauces
Georgs fon Meijendorfs

**Georgs fon Meijendorfs** (, ; 1795—1863) bija vācbaltiešu izcelsmes Mazstraupes pilsmuižas īpašnieks. Napoleona karu dalībieks, Centrālāzijas pētnieks. Vidzemes landrāts (1837-1847).

## Dzīves gājums
Cēlies no Meijendorfu dzimtas. Dzimis Mazstraupes pilī 1795. gada 10. jūnijā Krievijas Impērijas ģenerāļa un Rīgas vietniecības pārvaldnieka Kazimira fon Meijendorfa (1749—1813) ģimenē.

Kopā ar saviem brāļiem Kazimiru un Pēteri viņš mācījās Mecas licejā (*Lycee Impériale*), 1811. gadā iestājās Pēterburgas karaskolā, ko 1812. gadā beidza praporščika pakāpē. 1812. gada kara laikā viņš kā podporučiks piedalījās kaujās pie Polackas un Barisavas, vēlāk kā poručiks Napoleona karu 1813. gada kaujās pie Licenes, Baucenes un Kulmas, "Tautu kaujā" pie Leipcigas un Parīzes ieņemšanā 1814. gadā. 
   
1819. gadā viņš uzsāka studijas Getingenes Universitātē, tomēr jau 1820. gadā devās diplomātiskā ekspedīcijā no Orenburgas uz Buhāru un Hivu. Pēc atgriešanās Krievijā viņu paaugstināja par pulkvedi. 1824. gadā viņu nosūtīja vest tirdzniecības sarunas ar Ķīnu.    
1827. gadā viņu atvaļināja no militārā dienesta un līdz 1835. gadam viņš darbojās Pēterburgas ķeizara galmā. 
Pēc atgriešanās dzimtenē viņš apmetās uz dzīvi savā Mazstraupes pilī, no 1837. līdz 1847. gadam darbojās kā viens no 12 Vidzemes landrātiem.

Miris 1863. gada 12. oktobrī.

## Darbi
thumb|left|120px|Barona fon Meijendorfa "Ceļojums no Orenburgas uz Buhāru 1820. gadā" (vāciskais tulkojums).
* Voyage d’Orenbourg à Boukhara fait en 1820, à travers les steppes qui s`etendent a l`est de la mer d`aral et au-dela de l`ancien jaxartes. Paris: Dondey-Dupré 1826 (franciski); Reise von Orenburg nach Buchara im Jahre 1820. Jena: Bran 1826 (vāciski); Путешествие из Оренбурга в Бухару. Главная редакция восточной литературы издательства "Наука", 1975 (krieviski).
* Мейендорф Е. К. Краткое начертание путешествия Российского посольства из Оренбурга в Бухарию в 1820 году.- Северный Архив, 1822, ч. 1, № 2, с. 184-193

## Atsauces
Hohenheide

***Hohenheide*** var būt šādu apdzīvoto vietu vai bijušo muižu vāciskais nosaukums:
* Lakstene Taurupes pagastā
* Silamuiža Madlienas pagastā
Weissensee

***Weissensee*** vai ***Weißensee*** var būt šādu apdzīvoto vietu vai bijušo muižu vāciskais nosaukums:
* Baltmuiža Prodes pagastā
* Plātere Madlienas pagastā
* Baltezera stacija Garkalnes pagastā
Pēteris fon Meijendorfs

**Pēteris fon Meijendorfs** (, ; 1796—1863) bija vācbaltiešu izcelsmes Krievijas Impērijas diplomāts. Napoleona karu dalībieks.

## Dzīves gājums
Cēlies no Meijendorfu dzimtas. Dzimis Rīgā 1796. gada 8. augustā Krievijas Impērijas ģenerāļa un Rīgas vietniecības pārvaldnieka Kazimira fon Meijendorfa (1749—1813) ģimenē.

Kopā ar saviem brāļiem Kazimiru un Georgu viņš mācījās Mecas licejā (*Lycee Impériale*). Piedalījās 1812. gada kara kaujās un 1813.-1814. gada Krievijas armijas karagājienā uz Parīzi. 
   
1814. gadā viņu iecēla par Krievijas Impērijas vēstniecības sekretāru Spānijā, vēlāk Austrijā un Nīderlandē. 1832. gadā viņš kļuva par Krievijas vēstnieku Virtembergas Karalistē, 1839. par vēstnieku Prūsijas Karalistē, 1850. gadā par vēstnieku Austrijas Impērijā.
 
1854. gadā Pēteris fon Meijendorfs kļuva par Krievijas Impērijas Valsts padomes un Ministrijas komitejas locekli.
1857. gadā iecelts par Pēterburgas galma oberhofmeisteru (*обер-гофмейстер*).

Miris 1863. gada 9. martā Pēterburgā.

## Atsauces
Priežu vērpējs

**Priežu vērpējs** () ir zvīņspārņu tauriņu suga no vērpēju dzimtas. Tā ir izplatīta Eiropā un Āzijā. Tas tiek uzskatīts par vienu no nopietnākajiem priežu mežu kaitēkļiem Eiropā. Sugā izšķir 7 pasugas un 2 aberācijas.

## Izplatība
Priežu vērpējs ir izplatīts Eiropā un Āzijā. Priežu vērpēja izplatīšanās areāls sakrīt ar šīs sugas galvenā barības auga, parastās priedes, izplatību. Priežu vērpēja izplatības areāls ir Rietumeiropā līdz Vidusāzijai (Ķīnas ziemeļiem, Krievijas Āzijas daļas vidum un Kazahstānai).

Priežu vērpēja pasugu izplatības areāli ir ierobežoti mazākos Eiropas reģionos. *Dendrolimus pini ibericus* sastopams Portugālē un Spānijā; *Dendrolimus pini calabria* — Itālijā; *Dendrolimus pini cederensis* — Grieķijā;  *Dendrolimus pini schultzeana * — Spānijā;  *Dendrolimus pini adriatica* un *Dendrolimus pini paulae* — Dienvidturcijā; *Dendrolimus pini corsaria* — Ziemeļfrancijā.

## Ekoloģija
Priežu vērpējs ir labi pazīstams parastās priedes mežu kaitēklis Austrumeiropā un Centrāleiropā. Raksturīgs ar regulāriem priežu defoliācijas uzliesmojumiem. Piemēram, Vācijā no 1700. gada līdz 1929. gadam ir atzīmēti 77 uzliesmojumi. 

Priežu vērpēja galvenais barības augs ir parastā priede, bez par barības augiem var kalpot arī dažas citas skujkoku sugas (parastā egle, kadiķi) un pat platlapu koku sugas (pīlādži, bērzi, liepas).

## Atsauces

## Ārējās saites
* *[http://www.gbif.org/species/1733415 Dendrolimus superans Butler, 1877]*. GBIF.org
* *[http://www.biolib.cz/cz/taxon/id572082/ Dendrolimus superans (Butler, 1877)]*. BioLib.cz
Libērijas administratīvais iedalījums

[250px|thumbnail|[Libērijas novietojums]]
**[[Libērija]]s administratīvo iedalījumu** veido **15 grāfistes**, kas sīkāk iedalītas **90 distriktos**. Savukārt distrikti sīkāk iedalās klanos (*Clans*).

## Administratīvo līmeņu shēma

## Pirmā līmeņa administratīvais iedalījums

### Grāfistes
  

## Atsauces
Flower of Scotland

thumb|250px|Skotijas karogs
***Flower of Scotland*** (, ) ir skotu dziesma, parasti tiek izmantota dažādos īpašos gadījumos un sporta pasākumos. Skotijā nav oficiālas himnas, taču *Flower of Scotland* kopā ar vairākām citām dziesmām pilda neoficiālās himnas funkciju.

Dziesmas autors ir *[[The Corries]]* folkgrupas mūziķis Rojs Viljamsons. Pirmoreiz tika atskaņota 1967. gadā BBC televīzijas kanālā. Tā ir par skotu uzvaru Roberta Brūsa vadībā pār angļiem Banokbērnas kaujā 1314. gadā.

Dziesma tiek atskaņota kā Skotijas himna sporta pasākumos, piemēram, Skotijas sportistu uzvaras gadījumā Nāciju Sadraudzības spēlēs, pirms Skotijas regbija izlases spēlēm. 2006. gadā Skotijas Karaliskā nacionālā orķestra aptaujā 41% respondentu izvēlējās *Flower of Scotland* par Skotijas himnu, otrajā vietā ierindojās *[[Scotland the Brave]]* (29%).

## Atsauces
Vērene

**Vērene** ir apdzīvota vieta Ogres novada Madlienas pagastā. Izvietojusies pagasta dienvidaustrumos Ogres upes krastā pie autoceļa V920  no pagasta centra Madlienas,  no novada centra Ogres un  no Rīgas. 

## Vēsture
Apdzīvotā vieta izveidojās ap bijušās Vērenes muižas (*Fehren*) centru; Latvijas PSR laikā tā bija kolhoza «Darba karogs» (vēlāk — padomju saimniecības «Madliena» iecirknis) ciemats. 

Vērenes muižas komplekss (pils, klēts, vagara māja, parks) ir valsts nozīmes arhitektūras piemineklis. Pie Vērenes atrodas 33 m augsts ugunsnovērošanas tornis — viens no diviem ar lubām apšūtajiem torņiem Latvijā.

## Atsauces
Lielāmuiža

**Lielāmuiža** vai **Lielā muiža** ir apdzīvota vieta Ogres novada Madlienas pagastā. Izvietojusies pagasta rietumos autoceļu V920 un V972 krustojumā  no pagasta centra Madlienas,  no novada centra Ogres un  no Rīgas. Apdzīvotā vieta veidojusies ap bijušās Lielās muižas (*Essenhof*) centru. Muižas apbūve (pils, divas putnu mājas, klēts) ir valsts nozīmes arhitektūras piemineklis.

## Atsauces
Vecķeipene

**Vecķeipene** ir apdzīvota vieta Ogres novada Madlienas pagastā. Izvietojusies pagasta vidusdaļā  no pagasta centra Madlienas,  no novada centra Ogres un  no Rīgas. Apdzīvotā vieta veidojusies ap bijušās Vecķeipenes muižas (*Alt-Kaipen*) centru; izaugusi padomju gados kā kolhoza «Pumpurs» (vēlāk — padomju saimniecības «Madliena» iecirknis) ciemats.

## Atsauces
Ņujorkas Svētā Patrika katedrāle

**Svētā Patrika katedrāle** () ir Romas katoļu baznīcas dievnams Manhatanā, Ņujorkā, ASV. Atrodas Piektajā avēnijā pretī Rokfellera centram. Katedrāle celta neogotikas stilā. Nacionālais vēstures piemineklis.

Uzcelta 1878. gadā, Amerikas pilsoņu kara laikā celtniecība tika pārtraukta. Baznīcas torņi pabeigti 1888. gadā. Iesvētīta . No 1927. līdz 1931. gadam tā tika restaurēta. 100 metrus augstā baznīca ir 53 metrus plata un 101 metru gara.

## Ārējās saites

*
Aļehina aizsardzība

**Aļehina aizsardzība** ir šaha atklātne, kas sākas ar gājieniem: **1. e2-e4 Zg8-f6**.

To klasificē pie pusatklātām atklātnēm ar Šaha atklātņu enciklopēdijas kodiem B02 — B05.

## Vēsture
Gājiens 1. ... Zf6 pirmoreiz pieminēts 1811. gadā J. Allgaiera darbā "Jauna teorētiski - praktiska šaha spēles pamācība" (*"Neue theoretisch-praktische Anweisung zum Schachspiel"*). Atsevišķās partijās praksē tas lietots jau 19. gadsimtā. Tomēr nopietnu uzmanību tam pievērsta netika. 1921. gadā Budapeštā gājienu  pārbaudīja A. Aļehins partijā pret E. Šteineru. Turpinājumā Aļehins izstrādāja šīs atklātnes teorētiskos pamatus un tā ieguva viņa vārdu. Vislielāko ieguldījumu teorijas tālākā attīstībā devuši E. Grīnfelds, B. Kostičs, S. Flors, vēlāk V. Mikenas, V. Bagirovs un citi. Mūsdienās atklātne tiek lietota bieži.   
 
## Stratēģiskā ideja
Aļehina aizsardzībā melnie provocē balto bandinieku virzību, uz laiku atdodot centru, pēc tam cenšas to vājināt, apvienojot figūru spiedienu ar bandinieka uzrāvienu d7-d6, bet turpinājumā, atkarībā no apstākļiem, uzbrūk tam ar f7-f6 vai c7-c5. Līdz ar to plašais bandinieku centrs atnes baltiem bez teritoriālam priekšrocībām arī problēmas ar tā aizsardzību.   

## Galvenie varianti
* **2. e4-e5 Zf6-d5 3. d2-d4 d7-d6 4. c2-c4 Zd5-b6 5. f2-f4** — Četru bandinieku sistēma
* **2. e4-e5 Zf6-d5 3. d2-d4 d7-d6 4. Zg1-f3** — Mūsdienu sistēma 
* **2. e4-e5 Zf6-d5 3. d2-d4 d7-d6 4. c2-c4 Zd5-b6 5. e5xd6** — Nomaiņas sistēma
* **2. e4-e5 Zf6-d5 3. c2-c4 Zd5-b6 4. c4-c5 Zb6-d5** — Zirdziņa vajāšanas sistēma
* **2. e4-e5 Zf6-d5 3. Zb1-c3** — Vīnes sistēma
* **2. Zb1-c3** — Baltie izvairās no Aļehina aizsardzības un spēlē parasti pāriet citās atklātnēs
** 2. ... e7-e5 — Vīnes atklātne
** 2. ... d7-d5 — Skandināvu aizsardzība
** 2. ... d7-d6 — Pirca aizsardzība

## Literatūra
* Багиров В. К. *Защита Алехина*. — Москва, ФиС, 1987. (Теория дебютов). 

## Atsauces

## Ārējās saites
* Šteinera — Aļehina (Budapešta, 1921) partija
Skandināvu aizsardzība

**Skandināvu aizsardzība**  ir šaha atklātne, kas sākas ar gājieniem: **1. e2-e4 d7-d5 **.

To klasificē pie pusatklātām atklātnēm ar Šaha atklātņu enciklopēdijas kodu B01.

## Vēsture
Atklātne pirmoreiz pieminēta L. Lusenas grāmatā (15. gadsimta beigās) un sākotnēji saukta par centra kontrgambītu. Mūsdienu nosaukuma rašanos veicinājuši skandināvu (galvenokārt zviedru) šahistu pētījumi. Vērtīgu ieguldījumu teorijas attīstība devis Ž. Mizess (1918), kas pirmais sarakstījis monogrāfiju par šo atklātni. Mūsdienu praksē reti sastopama. 
 
## Stratēģiskā ideja
Tās ideja ātra dāmas attīstība un figūru pretspēle centrā. Tomēr tempa zaudējums, kas saistīts ar dāmas pāragro gājienu, un atbalsta punktu trūkums centrā, nodrošina baltiem labāku pozīciju un ilgstošu iniciatīvu.

## Galvenie varianti
Pēc dabiskā: 
**2. e4xd5** melniem divas iespējās:
***2. ... Dd8xd5**
***2. ... Zg8-f6**

## Literatūra
* *The Modern Scandinavian* by Karsten Müller, Matthias Wahls, Hannes Langrock. Publisher: New In Chess, 2011. . 

## Atsauces

## Ārējās saites
* Partijas, kurās spēlēts 2. ... Dxd5.
* Partijas, kurās spēlēts 2. ... Zf6.
Priedes (Sabile)

**Priedes** ir Talsu novada Sabiles pilsētas daļa tās ziemeļaustrumos, līdz 2010. gadiem bija ciems Abavas pagastā.

## Atsauces
Mazozoli

**Mazozoli** (agrāk arī **Vitņēni**) ir ciems Ogres novada Mazozolu pagastā. Izvietojies pagasta ziemeļdaļā pie autoceļa V312  no pagasta centra Līčupes,  no novada centra Ogres un  no Rīgas. 

Apdzīvotā vieta izveidojusies ap bijušās Mazozolu muižas (*Oselhof*) centru. Muižas apbūve (kungu māja, staļļi, kūts, klēts, kalte, kalve, parks) ir vietējas nozīmes kultūrvēstures piemineklis.

## Atsauces
Mazozolu muiža

thumb|280px|Mazozolu muižas kungu māja (2003).

**Mazozolu muiža** () atradās Mazozolu pagastā. Muižas apbūve (kungu māja, staļļi, kūts, klēts, kalte, kalve, parks) ir vietējas nozīmes kultūrvēstures piemineklis.

## Atsauces
Ogresmuiža

**Ogresmuiža** (agrāk arī **Ogre**) ir ciems Ogres novada Mazozolu pagastā. Izvietojusies pagasta dienvidos Ogres upes krastā autoceļu V312 un V991 krustojumā  no pagasta centra Līčupes,  no novada centra Ogres un  no Rīgas. Apdzīvotā vieta izveidojusies ap bijušās **Ogres muižas** (*Ogershof*) centru. Muižas apbūve (spirta brūzis, kūts, klēts, kalte, kalve, parks) ir vietējas nozīmes kultūrvēstures piemineklis. Pie Ogresmuižas atrodas valsts nozīmes arheoloģijas piemineklis Ogres pilskalns.

## Vēsture
Ogresmuižas kungu māja, kas piederējusi fon Panderu dzimtai, nodedzināta 1905. gada revolūcijas laikā un nav atjaunota. Kādreiz pie muižas bijis skaists parks ar dīķiem. 

Ogresmuižu pēc 1920. gada zemes reformas sadalīja 90 vienībās 1208 ha kopplatībā. Līdz mūsdienām saglabājušās dažas saimniecības ēkas, arī bijušais spirta brūzis.

## Atsauces
Kotdivuāras administratīvais iedalījums

[250px|thumbnail|[Kotdivuāras novietojums]]
**[[Kotdivuāra]]s administratīvo iedalījumu** veido **14 distrikti**, ko kuriem 2 ir autonomie distrikti. Šāds administratīvais iedalījums pastāv kopš 2011. gada. Līdz 2011. gadam Kotdivuāru veidoja 19 reģioni.

## Administratīvo līmeņu shēma

## Pirmā līmeņa administratīvais iedalījums
600px|thumbnail|center
### Autonomie distrikti

### Distrikti

## Atsauces
Džouna Baiza

**Džouna Baiza** (*Joan Baez*; dzimusi **Džouna Čandosa Baiza** (*Joan Chandos Báez*) ) ir amerikāņu mūziķe, dziesmu autore, aktīviste.

Uzstājas vairāk nekā 55 gadus, izdevusi vairāk nekā 30 albumus. Visi trīs pirmie albumi tika sertificēti ar zelta disku, hitu albumu topos atradās vairākus gadus. Dziesmas bieži ir protesta dziesmas un dziesmas par sociālo taisnīgumu. Izpilda dažāda žanra mūziku: tautas mūziku, folkroku, kantrimūziku, gospeļmūziku. Lai arī dziesmas raksta pati, izpilda arī citu komponistu darbus.

## Ārējās saites

*
Lolita (romāns)

**"Lolita"** () ir krievu/amerikāņu rakstnieka Vladimira Nabokova romāns angļu valodā. Publicēts 1955. gadā Parīzē, 1958. gadā Ņujorkā un 1959. gadā Londonā. Vēlāk Nabokovs romānu pārtulkoja krievu valodā.

Romāns ir par gandrīz 40 gadus veco literatūras profesoru Hambertu Hambertu, kas ir apsēsts ar 12 gadus veco Doloresu Heizu, ko Hamberts sauc par "Lolitu". Vēlāk Hamberts apprecas ar Lolitas māti, lai būtu tuvāk viņai.

Mūsdienās šis skandalozais romāns tiek uzskatīts par vienu no 20. gadsimta galvenajiem sasniegumiem. Mūsdienās vārds "Lolita" kļuvis par apzīmējumu pusaugu meitenei, kurai ir attiecības ar krietni vecāku vīrieti.

Žurnāls *[[Time]]* to iekļāva savā 100 labāko romānu angļu valodā (kas sarakstīti laikā no 1923. līdz 2005. gadam) sarakstā. *Modern Library* 1998. gadā to ierindoja 4. vietā 100 labāko 20. gadsimta romānu sarakstā. Laikraksta "Le Monde" rīkotajā lasītāju aptaujā par 100 gadsimta grāmatām romāns "Lolita" ierindots 27. vietā.

## Ekranizācija
Divas reizes romāns ticis ekranizēts. Pirmo ekranizāciju veica Stenlijs Kubriks 1962. gadā. Šai filmai Nabokovs bija scenārija autors un tika nominēts Amerikas Kinoakadēmijas balvai par labāko adaptēto scenāriju. Otro reizi romāns ekranizēts 1997. gadā ar Džeremiju Aironsu profesora Hamberta lomā.

## Skatīt arī
* Laikraksta "Le Monde" 100 gadsimta grāmatas

## Ārējās saites
* Pirmā izdevuma fotogrāfijas
Meņģeles muiža

**Meņģeles muiža**, agrāk arī **Ogreslīči** vai **Muiža**, ir ciems Ogres novada Meņģeles pagastā. Izvietojies pagasta vidusdaļā Ogres upes krastā  no pagasta centra Meņģeles,  no novada centra Ogres un  no Rīgas. Apdzīvotā vieta veidojusies ap Meņģeles muižas (*Altenwoga*) centru; izaugusi padomju gados kā kolhoza «Ogreslīči» ciemats. Muižas parks ir vietējas nozīmes kultūrvēstures piemineklis.

## Atsauces
Vladimirs Nabokovs

**Vladimirs Nabokovs** () var būt:
* Vladimirs Nabokovs — krievu jurists, publicists un politiķis;
* Vladimirs Nabokovs — krievu un amerikāņu rakstnieks, dzejnieks, tulkotājs un literatūrkritiķis.
Ivars Brīvers

**Ivars Brīvers** (dzimis  Rīgā, miris ) bija latviešu ekonomists (ekonomikas zinātņu doktors) un augstskolas pasniedzējs. Bija Banku augstskolas un Ventspils Augstskolas profesors. Darbojies politikā, ir bijis 12. Saeimas deputāts Latvijas Reģionu apvienības frakcijā.

## Dzīvesgājums
Dzimis Rīgā 1957. gada 18. aprīlī. Mācījās Rīgas 50. vidusskolā, kuru absolvēja 1975. gadā. Studēja Latvijas Valsts universitātes Ekonomikas fakultātē ekonomiskās kibernētikas specialitātē, studijas beidza 1980. gadā un sāka strādāt fakultātē par pasniedzēju, kopš 1989. gada lektors.
1989. gadā stažējās V. Pīka Universitātē Rostokā. 1994. gadā ieguva doktora grādu.
No 1995. līdz 1996. gadam bija LU Ekonomikas un vadības fakultātes docents. Paralēli darbam universitātē strādāja arī Biznesa institūtā "RIMPAK Livonija" un LZA Ekonomikas institūtā. 1994. gadā papildinājās Stokholmas Karaliskajā Tehnoloģiju augstskolā.

1996. gadā līdzdarbojās Ventspils augstskolas izveides darba grupā. No 1997. līdz 1999. gadam bija Biznesa institūta "RIMPAK Livonija" rektors. 1999. gadā sāka strādāt Banku augstskolā, sākumā kā docents, bet kopš 2006. gada — profesors. Kopš 2009. gada bija dekāna pienākumu izpildītājs Ventspils augstskolas Ekonomikas un pārvaldības fakultātē, kopš 2012. gada — dekāns.
2019. gadā uzsācis teoloģijas studijas Lutera akadēmijā.
Negaidīti miris 2020. gada 13. maijā savās mājās Rīgā. Kremēts un pelnu urna apbedīta Rīgas Ziepniekkalna kapos.

## Politiskā darbība
Kandidēja 12. Saeimas vēlēšanās no Latvijas Reģionu apvienības, taču netika ievēlēts. 2015. gada janvārī, deputātei Ingai Bitei dodoties bērna kopšanas atvaļinājumā, ieņēma viņas vietu 12. Saeimā. Mandātu zaudēja tā paša gada septembrī, I. Bitei atgriežoties Saeimā. 2017. gada aprīlī I. Brīvers atgriezās Saeimā, vēlreiz stājoties bērna kopšanas atvaļinājumā devušās I. Bites vietā. 2018. gada maijā mandātu zaudēja, I. Bitei atgriežoties Saeimā.

2018. gada rudenī kandidēja 13. Saeimas vēlēšanās no Latvijas Reģionu apvienības, taču netika ievēlēts.

## Zinātniskā un sabiedriskā darbība
Ivara Brīvera galvenās pētniecības interešu sfēras bija tautsaimniecības modelēšana un analīze, Latvijas makroekonomiskā stāvokļa vērtēšana un analīze kā arī ekonomiskās domas vēsture un attīstība Latvijā.
Bija starptautiskās ekonomistu asociācijas biedrs kopš 2006. gada un Latvijas Ekonomistu asociācijas valdes priekšsēdētājs. Kopš 2014. gada zinātniskā žurnāla *Oeconomia Copernicana*, ko sadarbībā ar citām organizācijām izdod Nikolaja Kopernika universitāte Toruņā, Polijā, redakcijas padomes loceklis. Publicējis daudz rakstu par ekonomikas un tautsaimniecības problēmām, kuros nereti paudis eiroskeptiskus uzskatus un aizstāvējis Latvijas spēju būt pašpietiekamai ekonomikai. Daudz darījis pirmskara Latvijas ekonomista Kārļa Baloža ideju popularizēšanai sabiedrībā.

Jaunākās latviešu studentu korporācijas *[[Fraternitas Vanenica]]* biedrs.

## Atsauces
Vecogre

**Vecogre** ir apdzīvota vieta Ogres novada Mazozolu pagastā. Izvietojusies pagasta vidusdaļā pie autoceļa V312  no pagasta centra Līčupes,  no novada centra Ogres un  no Rīgas. Apdzīvotā vieta izveidojusies pie bijušās Ogres baznīcas, mācītājmuižas un tagad slēgtās Rīgas—Ērgļu dzelzceļa Baltavas stacijas. Ogres Jāņkalniņš (bijušās baznīcas vieta) ir valsts nozīmes arheoloģijas piemineklis.

## Atsauces
Zādzene

**Zādzene** ir apdzīvota vieta Ogres novada Madlienas pagastā. Izvietojusies pagasta dienvidrietumu daļā  no pagasta centra Madlienas,  no novada centra Ogres un  no Rīgas. Apdzīvotā vieta veidojusies ap bijušās Zādzenes muižas (*Sadsen* vai *Saadsen*) centru; izaugusi padomju gados kā kolhoza «Pumpurs» (vēlāk — padomju saimniecības «Madliena» iecirknis) ciemats. Ciema austrumu nomalē atrodas Zādzenes lidlauks.

## Atsauces
Viškova (Čehija)

**Viškova** () ir pilsēta Čehijā, Dienvidmorāvijas apgabala Viškovas apriņķa centrs.

## Vēsture
Rakstos pirmoreiz minēta 1141. gadā. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijā. Pēc Otrā pasaules kara no pilsētas tika padzīti tās vācu iedzīvotāji. Kopš 1993. gada — Čehijā. 1994. gadā Viškovā tika nodibināts uzņēmums "Skrivanek", kas mūsdienās pazīstams arī Latvijā.

## Iestādes
Viškovā atrodas NATO iestāde - ķīmiskās, bioloģiskās un radiācijas aizsardzības centrs (*The Joint Chemical, Biological, Radiation, & Nuclear Defence Centre of Excellence (JCBRN)*).

## Tūrisms
Netālu no Viškovas atrodas dinozauru parks.

## Cilvēki
Viškova ir politiķa Klementa Gotvalda (*Klement Gottwald*, 1896-1953) un futbolista Mihala Kadleca (*Michal Kadlec*, 1984) dzimtā pilsēta.

## Atsauces

## Ārējās saites

*JCBRN
*Viškovas dinozauru parks
Madama Butterfly

***Madama Butterfly*** () ir itāļu komponista Džakomo Pučīni opera trīs cēlienos (sākumā — divi cēlieni). Operas libretu sarakstīja Luidži Illika un Džuzepe Džakoza. Libreta sižets veidots pēc Džona Lutera Longa īsā stāsta *Madame Butterfly* (1898).

Opera ir par ASV Jūras kara flotes virsnieku Pinkertonu, viņa topošo sievu "Tauriņu" (sievietes īstais vārds — *Ciocio-san*) un viņas mīlestību pret Pinkertonu. Darbība notiek 1904. gadā Nagasaki, Japānā.

Longa stāstu lugā pārveidoja Deivids Belasko. Luga tika izrādīta Londonā 1900. gadā, kur to arī redzēja Pučīni. Komponists sarakstīja piecas versijas operai. Oriģinālās divu cēlienu operas pirmizrāde  *[[La Scala]]* operā piedzīvoja neveiksmi. Pēc tam Pučīni operu pārrakstīja, pārveidoja to par operu trijos cēlienos. Tās pirmizrāde notika  Brešā, šoreiz tika gūti lieli panākumi. Laikā no 1915. līdz 1920. gadam Tamaki Mura ieguva pasaules slavu ar *Ciocio-san* lomu. Mūsdienās tā ir viena no iestudētākajām operām pasaulē.
## Ārējās saites

* Libretto at Google Books.
* New York City Opera Project: ''Madama Butterfly'' – Columbia University
* "''Madame Butterfly'' Turns 100; A Century Ago, Puccini's Tragic Heroine First Took the Stage". NPR
* Libretto, Stanford University
* John Luther Long, ''Madame Butterfly'', the original book
* , Renata Tebaldi sings "Un bel dì, vedremo"
Valgale

**Valgale** (arī **Abavciems** jeb **Sabiles Valgale**, agrāk **Valgales muiža**) ir ciems Talsu novadā, bijušais Abavas pagasta centrs pie autoceļa V1396 (Sabile - Abavciems - Jaunzemji), Valgales upes krastos. Vēstures avotos pirmoreiz minēta 1230. gada Rīgas miera līgumā ar kuršiem; domājams — tagadējais Valgales pilskalns 1,5 km uz ziemeļrietumiem no ciema pie Bandenieku mājām (bijušās Mazvalgales pusmuižas (*Vorwerk Klein-Walgalen*). Mūsdienu Valdgales ciems veidojies ap Valgales muižu (*Gut Walgalen*).

Ciemā atrodas Upesgrīvas internātpamatskolas struktūrvienība "Valgales skola", Sabiles novada muzejs, Abavas bibliotēka.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Valgales muiža

**Valgales muiža** () bija Kurzemes muiža, kas atradās mūsdienu Talsu novada Valgales ciemā.

Valgales muiža sastāvējusi no kungu mājas un saimniecības ēku kompleksa. Kopējais muižas ansamblis ir zudis, no muižas centra saglabājušies atsevišķi objekti, tie pārbūvēti. Valgales muižas kungu māja 1927. gadā pārbūvēta par Abavas pagasta valdes un tiesas māju. Otrajā stāvā atrodas nacionālā romantisma stilā veidota zāle, ko rotā seši mākslinieka Žaņa Sūniņa 1934. gada gleznojumi, kuros attēlotas latviešu tautas dzīves ainas (arājs ar zirgu, meitas pļavā, jaunekļi pieguļā un medībās). No 2016. gada zāles interjera dekoratīvā apdare ir valsts nozīmes mākslas piemineklis. Ēkā atrodas Sabiles novada muzejs un Abavas bibliotēka.

## Ārējās saites
* travelnews.lv
Dārziņi (nozīmju atdalīšana)

**Dārziņi** var būt:
* Dārziņi — Rīgas pilsētas apkaime
* Dārziņi — pieturas punkts dzelzceļa līnijā Rīga—Daugavpils
* Ogres ciema Ogresgala pagastā cits nosaukums
Upespils

**Upespils** (agrāk arī **Kastrāne**, **Kastrānes muiža**) ir apdzīvota vieta Ogres novada Suntažu pagastā. Izvietojusies pagasta ziemeļaustrumos Mazās Juglas krastā pie autoceļa P4  no pagasta centra Suntažiem,  no novada centra Ogres un  no Rīgas. Apdzīvotā vieta izveidojusies ap bijušās Kastrānes muižas (*Kastran*) centru, izaugusi padomju gados kā Raiņa kolhoza ciemats.

## Iedzīvotāji
### Iedzīvotāju skaita dinamika
Esošajās robežās, pēc CSP un OSP datiem.

## Atsauces
Ķieģeļceplis

**Ķieģeļceplis** var būt:
* Ķieģeļceplis — apdzīvota vieta Lielauces pagastā
* Ķieģeļceplis — apdzīvota vieta Raunas pagastā
* Ķieģeļceplis — apdzīvota vieta Suntažu pagastā
* Ķieģeļceplis — apdzīvota vieta Tomes pagastā
Franču aizsardzība

**Franču aizsardzība**  ir šaha atklātne, kas sākas ar gājieniem: **1. e2-e4 e7-e6 **.

To klasificē pie pusatklātām atklātnēm ar Šaha atklātņu enciklopēdijas kodiem C00 līdz C19.

## Vēsture
Atklātne 1. e4 e6 sastopama jau L. Lusenas grāmatā un 16.-18. gadsimta itāļu teorētiķu darbos. Bieži sastopama L. Laburdonē partijās. Savu nosaukumu ieguva pēc korespondencšaha partijas Londona — Parīze (1834-36), kurā franču šahisti, lietojot gājienu 1. ... e7-e6, guva uzvaru. 19. gadsimta beigās un 20. gadsimta sākumā franču aizsardzības popularitāte strauji pieauga. Lielu pienesumu franču aizsardzības teorijas attīstībā devuši K. Janišs, V. Steinics, Z. Tarrašs, Ā. Nimcovičs, A. Rubinšteins. Turpmākos gados vērtīgas idejas atrada M. Botviņņiks, T. Petrosjans, V. Rauzers, M. Eive un citi.

## Stratēģiskā ideja
Vairumā gadījumu franču aizsardzībā rodas pozīcijas ar balto bandinieka ķīli uz e5, kas nosaka to aktīvu darbību karaļa spārnā. Melnie tiecas pēc pretuzbrukuma centrā ar uzrāvienu c7-c5 (vai f7-f6), saistot to ar aktīvu darbību dāmas spārnā izmantojot atvērto "c" vertikāli. Galvenās melno problēmas saistītas ar saspieto stāvokli karaļa spārnā un baltlauciņu laidņa c8 attīstību.

Taraša variantā (3. Zd2 c5) izveidojas pozīcija ar melno izolētu bandinieku uz d5.

## Galvenie varianti

### 2. d2-d4 d7-d5
#### Sistēmas ar 3. Zb1-c3
* **3. ... Zg8-f6**
** **4. Lc1-g5**
*** **4. ... d5xe4** — Rubinšteina variants
*** **4. ... Lf8-e7** — Klasiskais variants
*** **4. ... Lf8-b4** — Mak-Ketčona variants
** **4. e4-e5 Zf6-d7** — Steinica variants
* **3. ... d5xe4**
* **3. ... Lf8-b4** — Nimcoviča variants
#### Taraša sistēma 3. Zb1-d2
* **3. ... c7-c5**
* **3. ... Zg8-f6**
* **3. ... Zb8-c6**

#### Sistēma 3. e4-e5

#### Nomaiņas variants 3. e4xd5

### Čigorina sistēma 2. Dd1-e2

## Literatūra
* *Playing the French A Complete Repertoire for Black based on 3.Nc3 Nf6 and 3.Nd2 c5* by Jacob Aagaard, Nikolaos Ntirlis. Publisher: Quality Chess, 2013  
* Суэтин А.С. *Французская защита*. — Москва, ФиС, 1983. 
* Евгений Свешников. *Выигрывайте против французской защиты 1. e4 e6 2. d4 d5 3. e5!* — Москва, 2005. 

## Atsauces

## Ārējās saites
* Partijas ar 3. Zc3 Lb4 4. e5 c5.
* Partijas ar klasisko variantu
* partijas ar Rubinšteina variantu
* Partijas ar Mak-Kečona variantu. 
* Partijas ar 3. e5.
Viršņukalns

**Viršņukalns** ir apdzīvota vieta Ogres novada Suntažu pagastā. Izvietojusies pagasta austrumdaļā Abzas upes krastā autoceļu V63 un V920 krustojumā  no pagasta centra Suntažiem,  no novada centra Ogres un  no Rīgas. Apdzīvotā vieta izveidojusies pēckara gados kā viens no kolhozu ciematiem.

## Atsauces
Nigērijas administratīvais iedalījums

[250px|thumbnail|[Nigērijas novietojums]]
**[[Nigērija]]s administratīvo iedalījumu** veido 36 štati un 1 federālā teritorija, kas sīkāk iedalās 774 vietējo pašvaldību apgabalos.

## Administratīvo līmeņu shēma

## Pirmā līmeņa administratīvais iedalījums

### Federālā teritorija

### Štati

## Atsauces
Gotholds Eizenšteins

**Ferdinands Gotholds Makss Eizenšteins** (; —) bija vācu matemātiķis. Viņš specializējās skaitļu teorijā un matemātiskajā analīzē un pierādīja vairākus rezultātus, kas nebija izdevies pat Kārlim Frīdriham Gausam. Gluži kā Galuā un Ābels, Eizenšteins mira no tuberkulozes, nesasniedzis 30 gadu vecumu. Viņš piedzima un nomira Berlīnē, Prūsijā.

## Ārējās saites

* 
* *[http://www.massey.ac.nz/massey/fms/Colleges/College%20of%20Sciences/IIMS/RLIMS/Volume06/The_life_of_Gotthold_Ferdinand_Eisenstein.pdf The life of Gotthold Ferdinand Eisenstein] *, M. Schmitz 
* *[http://fermatslasttheorem.blogspot.com/2005/07/ferdinand-gotthold-max-eisenstein.html Ferdinand Eisenstein]*, Larry Freeman (2005), Fermat's Last Theorem Blog.
Felikss Jusupovs

**Kņazs Felikss Jusupovs, grāfs Sumarokovs-Elstons** (, dzimis , miris ) bija Krievijas aristokrāts, galma loceklis un viens no Grigorija Rasputina slepkavām.

Dzimis Sanktpēterburgā, pēc vecākā brāļa nāves duelī 1908. gadā mantoja daudzus īpašumus. No 1909. līdz 1912. gadam studēja Oksfordas Universitātē. 1914. gadā Jusupovs apprecējās ar cara Nikolaja II māsasmeitu Irinu Aleksandrovnu. Pāris medusmēnēša laikā apceļoja Eiropu, sākoties Pirmajam pasaules karam. Jusupovi atgriezās Santpēterburgā. '

1916. gada 17. decembrī kopā ar kņazu Dmitriju Pavloviču un politiķi Vladimiru Puriškeviču Jusupovu pilī nogalināja cara galmā ietekmīgo Grigoriju Rasputinu, par ko Jusupovs tika izsūtīts uz Rakitnoje ciemu (mūsdienās Belgorodas apgabals). Pēc revolūcijas ar ģimeni devās emigrācijā, dzīvoja Parīzē.

## Ārējās saites
Muceniece

**Muceniece** (vīriešu dzimtē Mucenieks) ir latviešu cilmes uzvārds. Cilvēki ar šo uzvārdu:

* Agate Muceniece (1989) — latviešu aktrise un modele;
* Aina Muceniece (1924—2010) — latviešu zinātniece;
* ‎Otīlija Muceniece (1871—1951) — latviešu aktrise un režisore;
* Ruta Muceniece (1950) — latviešu farmakoloģe.
Jusupovs

**Jusupovs** (, no personvārda Jāzeps formas Jusups (*Юсу́п*); sieviešu dzimtē Jusupova (*Юсу́повa*)) ir čečenu, tatāru un uzbeku uzvārds, kas ir izplatīts bijušās Padomju Savienības valstīs. Cilvēki ar šo uzvārdu:

* Felikss Jusupovs (*Феликс Юсупов*, 1887—1967) — Krievijas aristokrāts, galma loceklis un viens no Grigorija Rasputina slepkavām;
* Arturs Jusupovs (*Артур Юсупов*; *Artur Jussupow*; 1960) — Krievijā dzimis Vācijas starptautiskais lielmeistars šahā.
Veģi

**Veģi** ir ciems Latvijā, Talsu novada Abavas pagastā autoceļu P120 (Talsi — Stende — Kuldīga), P130 (Līgas — Kandava - Veģi) un V1362 (Abavciems - Veģi) krustojumā, netālu no Abavas upes. Apdzīvotā vieta iesākumā veidojusies ap Veģu muižu (*Gut Weggen*). Mūsdienās Veģos atrodas Valsts sociālās aprūpes centra "Kurzeme" filiāle "Veģi" bērniem un jauniešiem  ar smagiem fiziskās un garīgās attīstības traucējumiem.. Pie autoceļa P120 tilta pār Veģupīti atrodas Veģupītes ūdenskritums.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Jakobs Vilde

**Jakobs Vilde** (, dzimis 1679. gadā, miris ) bija Bauskā dzimis zviedru zinātnieks un Tartu Universitātes rektors 1707. gadā, kad tā darbojās Pērnavā. Zviedrijas valsts oficiālais historiogrāfs. 

Vilde bija tirgotāja dēls, skolā mācījās Rīgā. No 1697. gada studēja Kēnigsbergā, vēlāk turpināja studijas Greifsvaldē. No 1703. līdz 1705. gadam strādāja par grieķu valodas un vēstures skolotāju Rīgā. Kad 1710. gadā Krievijas karaspēks ieņēma Pērnavu, Vilde devās uz Zviedriju. 1722. gadā nodibināja grāmatu spiestuvi, kas citu starpā 1736. gadā publicēja oficiālo Zviedrijas likumu krājumu *Sveriges rikes lag*. Dzīves nogalē pievērsās Zviedrijas vēstures pētījumiem.

## Ārējās saites
*Svenskt biografiskt handlexikon
Znojmo apriņķis

**Znojmo apriņķis** () ir Čehijas Dienvidmorāvijas apgabala administratīvā iedalījuma vienība. Robežojas ar Dienvidmorāvijas apgabala Brno lauku un Bržeclavas apriņķiem, Visočinas apgabala Tršebīčas apriņķi, Dienvidčehijas apgabala Jindržihūvhradecas apriņķi, kā arī Austriju.
Beninas administratīvais iedalījums

[250px|thumbnail|[Beninas novietojums]]
**[[Benina]]s administratīvo iedalījumu** veido **12 departamenti** (*départements*), kas sīkāk iedalās **77 komūnās**.

## Administratīvo līmeņu shēma

## Pirmā līmeņa administratīvais iedalījums

### Departamenti

## Atsauces
Vilhelma Purvīša iela (Rīga)

**Vilhelma Purvīša iela** ir iela Rīgā, Latgales priekšpilsētas Latgales apkaimē. Ielas kopējais garums ir 765 metri, un tā sastāv no 2 braukšanas joslām. Iela nosaukta izcilā latviešu gleznotāja Vilhelma Purvīša vārdā.

## Vēsture
Vēsturiski, līdz pat 1885. gadam, ielai bija 2 daļas. Posms no tagadējās Dzirnavu ielas (toreiz vācu: *Grosse Reeperbahn Strasse*) līdz tagadējās Timoteja ielas krustojumam (pie Valsts policijas Rīgas Latgales iecirkņa) tika dēvēts par "***Stegestrasse***". "*Stegestrasse*" iela Rīgas laikrakstos minēta jau 1793. gadā.

Savukārt pārējais posms līdz pat tagadējai Ģenerāļa Radziņa krastmalai (iepriekš — Daugavas Krasta iela, vācu: *Dünaufer Strasse*) bija **Elizabetes ielas** pēdējā daļa.

Baltijas pārkrievošanas periodā 1885. gadā, apvienojot šīs abas daļas, ielu pārdēvēja par **[[Ivans Turgeņevs|Turgeņeva]] ielu**. Savukārt Elizabetes ielas posms, kas virzījās perpendikulāri dzelzceļam, tika pārdēvēts par Timoteja ielu.

Ar 2024. gada 21. februāra Rīgas domes lēmumu Turgeņeva ielu pārdēvēja par Vilhelma Purvīša ielu.

## Ielu savienojumi
Vilhelma Purvīša iela ir savienota ar šādām ielām:
* Krasta iela
* Lastādijas iela
* Elijas iela
* Prāgas iela
* Emīlijas Benjamiņas iela
* Riepnieku iela
* Dzirnavu iela

## Sabiedriskais transports
* 2., 11., 16., 22., 24., 25., 47., 50., 51., 52. un 57. maršruta autobusi kursē posmā no Emīlijas Benjamiņas ielas krustojuma līdz Dzirnavu ielas krustojumam.
* 12. un 34. maršruta autobusi kursē posmā no Emīlijas Benjamiņas ielas krustojuma līdz Krasta ielas krustojumam.
* 13. trolejbusu maršruti kursē posmā no Emīlijas Benjamiņas ielas krustojuma līdz Dzirnavu ielas krustojumam.
* 3., 31., 34. un 35. maršruta trolejbusi kursē ielas posmā no Emīlijas Benjamiņas ielas krustojuma līdz Prāgas ielas krustojumam.

## Atsauces
Burkinafaso administratīvais iedalījums

[250px|thumbnail|[Burkinafaso novietojums]]
**[[Burkinafaso]] administratīvo iedalījumu** veido **13 reģioni**, kas sīkāk iedalās **45 provincēs**. Savukārt provinces sīkāk iedalās **301 departamentā**.

## Administratīvo līmeņu shēma

## Pirmā līmeņa administratīvais iedalījums

### Departamenti

## Atsauces
Čadas administratīvais iedalījums

[250px|thumbnail|[Čadas novietojums]]
**[[Čada]]s administratīvo iedalījumu** veido **22 reģioni** (*régions*) un **1 galvaspilsētas reģions**. Reģioni sīkāk iedalās **61 departamentā**. Savukārt Ndžamena sīkāk iedalās 10 apakšdistriktos.

## Administratīvo līmeņu shēma

## Pirmā līmeņa administratīvais iedalījums

### Galvaspilsētas reģions

### Reģioni

## Atsauces
AFC Bournemouth

***A.F.C. Bournemouth*** ir Anglijas futbola klubs no  Bornmutas Dorsetas grāfistē. Klubs ir dibināts 1890. gadā kā *Boscombe St. John's Institute FC*, reformēts 1899. gadā, iegūstot nosaukumu *Boscombe F.C*. Pašreizējais nosaukums klubam ir kopš 1972. gada. 2014.—2015. gada sezonā komanda uzvarēja Anglijas čempionātā (Anglijas futbola 2. līmenis) un pirmoreiz kluba vēsturē iekļuva Premjerlīgā. Mājas spēles aizvada *[[Dean Court]]* stadionā (sponsorēšanas līguma dēļ oficiālais nosaukums *Vitality Stadium*), kur ir 11 464 skatītāju vietas.

## Komandas sastāvs
**'.



































== Sasniegumi ==
* **Anglijas futbola 2. līmenis** (1893.—1992. **Otrā divīzija**; 1992.—2004. **Pirmā divīzija**; tagad — ***[[Anglijas futbola čempionāts|Championship]]***)
** Čempioni (1): 2014–15
** 2. vieta (1): 2021–22
* **Anglijas futbola 3. līmenis*' (tagad — *League One'')
** Uzvarētāji (1): 1986–87
** 2. vieta (2): 1947–48, 2012–13

## Atsauces

## Ārējās saites

* Oficiālā kluba vietne
Albrehts II

**Albrehts II** var būt:

*Albrehts II Gudrais (1298—1314), Austrijas hercogs;
*Albrehts II Habsburgs (1397—1439), Romas karalis;
*Albrehts II Mēklenburgs (1318—1379), Meklenburgas hercogs;
*Albrehts II Vetīns (1240—1314), Meisenes markgrāfs;
*Albrehts II Vitelsbahs (1368—1397), Bavārijas hercogs.
Albrehts II Hābsburgs

**Albrehts II** (); dzimis , miris ), bija Austrijas hercogistes hercogs no 1404. gada līdz nāvei 1439. gadā, ko izraisīja dizentērija, ar ko viņš bija saslimis karā pret turkiem Serbijas teritorijā. Pirmais no Hābsburgiem, kuram ar karu un diplomātijas palīdzību izdevās koncentrēt savās rokās varu pār Austriju, Ungārijas Karalisti (karalis no 1437. gada) un Bohēmijas Karalisti (karalis no 1438. gada). 1438. gadā ievēlēts par Romiešu karali tomēr mira vēl pirms oficiālās kronēšanas ceremonijas.

Albrehta II laikā Bohēmijā izvērsās Husītu kari. 1420 un 1421. gadā Austrijā notika plašas represijas pret ebrejiem. Pēkšņi miris karagājiena laikā pret turkiem.

## Ārējās saites
Abaine

**Abaine** (arī **Abaiņa kanāls**, **Abaina**, **Abaiņa**) ir Aiviekstes kreisā krasta pieteka Madonas novadā. Tek cauri Ošupes un Indrānu pagastam. Sākas pie Zvidzienas kā Zvidzes kanāla turpinājums; plūst ziemeļu virzienā cauri mežainiem purvu masīviem (Lielais purvs, Klajotnis). Abaines dabīgā izteka atradās Lubāna pārplūstošajā palienē Balto klānu dienvidu daļā. Aiviekstes regulēšanas gaitā (1926—1938) Abaine tika pārrakta un iztaisnota, upes augšteci savienoja ar Lubānu. Pēc Lubāna iedambēšanas 1984. gadā vairs nav savienota ar ezeru. Lielākās pietekas ir Seldžu grāvis (kreisā), Abora (labā) un Nainiekste (labā). Pie Aboras upes ietekas Abainē - Aboras apmetne.

## Atsauces
Leicester City FC

***Leicester City Football Club*** ir Anglijas futbola klubs no Lesteras. Klubs ir dibināts 1884. gadā kā *Leicester Fosse*, pašreizējais nosaukums klubam ir kopš 1919. gada. Komanda spēlē Anglijas Premjerlīgā, mājas spēles aizvada *[[King Power Stadium|King Power]]* stadionā, kur ir 32 262 skatītāju vietas. Komanda uzvarēja 2015.—2016. gada Anglijas Premjerlīgas sezonā. Pirms tam *Leicester City* lielākais panākums bija 2. vieta Anglijas futbola līgas Pirmajā divīzijā, kas tolaik bija Anglijas futbola augstākā līga, 1928.—1929. gada sezonā. 2021. gadā kluba futbolisti izcīnīja FA kausu.

## Vēsture
2023. gada 16. jūnijā itāļu treneris Enco Mareska tika iecelts par kluba jauno treneri pirms 2023.–2024. gada EFL čempionāta sezonas. Lestera turpināja savu labāko līgas sezonas sākumu, un tas bija labākais, kopš līga kļuva pazīstama kā *the Championship* čempionāts 2004.–2005. gadā. Viņi ar pirmo mēģinājumu tika paaugstināti atpakaļ uz Premjerlīgu kā čempioni. Šis bija arī viņu astotais otrā līgu līmeņa tituls, kas ir šīs divīzijas rekords.
## Komandas sastāvs
**'.



































== Sasniegumi ==
* **Anglijas futbola augstākais līmenis** (līdz 1992. gadam **Pirmā divīzija**; tagad — **Premjerlīga**)
** Čempioni (1): 2015–16
** Vicečempioni (1): 1928–29
* **Anglijas futbola 2. līmenis** (1893.—1992. **Otrā divīzija**; 1992.—2004. **Pirmā divīzija**; tagad — ***[[Anglijas futbola čempionāts|Championship]]***)
** Čempioni (8): 1924–25, 1936–37, 1953–54, 1956–57, 1970–71, 1979–80, 2013–14, 2023–24 
** Vicečempioni (2): 1907–08, 2002–03
* **Anglijas futbola 3. līmenis** (tagad — ''League One'')
** Uzvarētāji (1): 2008–09
* **FA kauss**
** Kausa ieguvēji (1): 2020–21
** Finālisti (4): 1948–49, 1960–61, 1962–63, 1968–69
* **Anglijas Līgas kauss**
** Kausa ieguvēji (3): 1963–64, 1996–97, 1999–2000 
** Finālisti (2):  1964–65, 1998–99 
* ***[[FA Community Shield]]**' (līdz 2001. gadam — *Charity Shield'')
** Kausa ieguvēji (1): 1971

## Atsauces

## Ārējās saites
*
Pirca aizsardzība

**Pirca aizsardzība** ir šaha atklātne, kas sākas ar gājieniem: **1. e2-e4 d7-d6 2. d2-d4 Zg8-f6 3. Zb1-c3 g7-g6**.

To klasificē pie pusatklātām atklātnēm ar Šaha atklātņu enciklopēdijas kodiem B07 līdz B09.

## Vēsture
19. gadsimtā to lietoja L. Paulsens. Neatkarīgi viens no otra tās teoriju izstrādājuši V. Pircs un A. Ufimcevs. Lielu ieguldījumu atklātnes teorijā ienesuši M. Botviņņiks, I. Boļeslavskis, Dž. Nanns, T. Petrosjans, J. Seiravans, J. Timmans un citi. Bieži tiek lietota mūsdienu praksē.

## Stratēģiskā ideja
Atklātnei raksturīga spēles plānu daudzveidība. Baltie cenšas iegūt telpas pārsvaru, attīstīt iniciatīvu centrā un karaļa spārnā, melnie uzbrukt centram ar c7-c5, e7-e5 vai d6-d5.

## Galvenie varianti
* **4. f2-f4**
* **4. Zg1-f3**
* **4. f2-f3**
* **4. g2-g3**

## Literatūra
* Фридштейн Г. С. *Защита Пирца-Уфимцева.* Москва, ФиС, 1980.* 
* *The Perfect Pirc-Modern'' by Viktor Moskalenko. Publisher: New In Chess, 2013.  

## Atsauces

## Ārējās saites
* Partijas, kurās spēlēts Pirca aizsardzības variants 4. f2-f4.
* Partijas, kurās spēlēts Pirca aizsardzības variants 4. Zg1-f3.
* Partijas, kurās spēlēts Pirca aizsardzības variants 4. g2-g3.
Karo—Kana aizsardzība

**Karo—Kana aizsardzība** ir šaha atklātne, kas sākas ar gājieniem: **1. e2-e4 c7-c6**.

To klasificē pie pusatklātām atklātnēm ar Šaha atklātņu enciklopēdijas kodiem B10 līdz B19.

## Vēsture
Turnīru praksē Karo—Kana aizsardzība sastopama 19. gadsimta beigās Š. Vinavera partijās. Pirmie to pētījuši angļu meistars H. Karo un austriešu šahists M. Kans. No šī fakta radies atklātnes nosaukums. Vērtīgas idejas atklātnei devuši I. Boļeslavskis, D. Bronšteins, P. Keress, A. Konstantinopoļskis, V. Panovs, V. Rauzers, S. Flors un citi.
 

## Stratēģiskā ideja
Melnie uzbrūk balto centram ar d7-d5 ar sekojošu laidņa attīstību uz f5 vai g4. Stabils stāvoklis un elastīga bandinieku struktūra dod iespēju melniem cerēt uz iniciatīvas pārtveršanu.

## Galvenie varianti
Šai atklātnē eksistē vairākas attīstības sistēmas.

### Slēgtā sistēma
**2. d2-d4 d7-d5 3. e4-e5**

### Nomaiņas sistēma
**2. d2-d4 d7-d5 3. e4xd5 c6xd5 4. Lf1-d3**

### Panova uzbrukums
**2. d2-d4 d7-d5 3. e4xd5 c6xd5 4. c2-c4**

### Klasiskā sistēma
**2. d2-d4 d7-d5 3. Zb1-c3 d5xe4 4. Zc3xe4 Lc8-f5**

### Nimcoviča sistēma
**2. d2-d4 d7-d5 3. Zb1-c3 d5xe4 4. Zc3xe4 Zg8-f6 5. Ze4xf6 g7xf6**

### Petrosjana-Smislova sistēma
**2. d2-d4 d7-d5 3. Zb1-c3 d5xe4 4. Zc3xe4 Zb8-d7**

## Kļūda atklātnē

Jau atklātnē iespējama rupja kļūda: **1. e2-e4 e7-e5 2. d2-d4 d7-d5 3. Zb1-c3 d5xe4 4. Zc3xe4 Zb8-d7 5. Dd1-e2 Zg8-f6?? (Rupja kļūda) 6. Ze4-d6#** Slāpējošais mats.

## Literatūra
* *The Caro-Kann.* Packed With New Ideas and Analysis by Jovanka Houska Publisher: Everyman Chess, 2015. —  
* *Attacking the Caro-Kann.* A White Repertoire by Alexey Dreev. Publisher: Chess Stars, 2015. 
* Константинопольский А. М., Вейц А. П. *Защита Каро-Канн*. Москва, ФиС, 1983. 
* Карпов А., Подгаец М. *Защита Каро-Канн: Атака Панова*. — М.: Russian Chess House, 2006. (Шахматный университет; 13). — . 

## Atsauces

## Ārējās saites
* Partijas, kurās spēlēta slēgtā sistēma
* Partijas, kurās spēlēts Panova uzbrukums
* Partijas, kurās spēlēta klasiskā sistēma
* Partijas, kurās spēlēta Nimcoviča sistēma
* Partijas, kurās spēlēta Petrosjana-Smislova sistēma
Gemini 7

***Gemini 7*** jeb ***Gemini VII*** bija ASV NASA programmas *[[Gemini (kosmiskais projekts)|Gemini]]* kosmosa kuģa *Gemini* pilotējams lidojums. Palaists 1965. gada decembrī. Gandrīz četrpadsmit dienu misijā uzstādīts kosmiskā lidojuma rekords, kurš noturējās piecus gadus. Kosmosa kuģis bija pasīvais mērķis tuvošanās manevram, kuru veica *[[Gemini 6A]]*.

thumb|right|180px|Apkalpe bija ģērbta no citām misijām atšķirīgos skafandros ''G5C''
## Apkalpe
Kuģa *Gemini* apkalpe augšupceļā un lejupceļā:

Dublējošā apkalpe:
* Edvards Vaits, komandējošais pilots
* Maikls Kolinss, pilots

## Mērķi
Pēc plāna *Gemini 7* vajadzēja startēt pēc *Gemini 6*, bet sākotnējā *Gemini 6* misija tika atcelta, kad 25. oktobrī palaišanas laikā eksplodēja pasīvais mērķis *[[Agena Target Vehicle]]*, ar kuru kosmosa kuģim vajadzētu pietuvoties un saslēgties. Tuvošanās uzdevums bija tik svarīgs, ka tika nolemts izmainīt *Gemini 6* uzdevumus, un *[[Gemini 6A]]* kalpotu par *Gemini 7* pasīvo mērķi.

*Gemini 7* sākotnējā misija tika izmainīta tikai nedaudz. Jau sākotnēji vajadzēja veikt lidojumu 14 diennaktis, pētot cilvēka ķermeni ilgā lidojumā kosmosā.

Astronautiem bija jāizmēģina jauns skafandrs *G5C*, kas bija vieglāks nekā agrāk izmantotie.

## Lidojuma gaita
*Gemini 7* tika palaists  19:30:03 UTC ar nesējraķeti *[[Titan II GLV]]* no Kanaveralas zemesraga Gaisa spēku stacijas starta laukuma *LC-19*.

Pirmajās dienās apkalpe veica dažādus eksperimentus. Lovelam atļāva novilkt skafandru, bet Bormanam bija jāpaliek ietērptam.

*Gemini 6A* startēja 15. decembrī. Tas veica manevru sēriju un pietuvojās *Gemini 7*. 270 minūšu laikā abi kuģi pietuvojās attālumā no 90 m līdz 30 cm.

Pēdējās lidojuma dienās sākās problēmas ar dzinējiem, līdzīgi kā *[[Gemini 5]]*. 12. dienā arī degvielas šūnai samazinājās elektroenerģijas daudzums.

Nolaišanās notika . Nolaižamais aparāts nolaidās 12 km attālumā no plānotās vietas Atlantijas okeānā.

## Ārējās saites

* Gemini 7
* NASA Gemini 7 Press Kit
* Gemini 7 Mission Report
Luksemburgas distrikts

**Luksemburgas distrikts** (, , ) ir viens no trijiem Luksemburgas distriktiem, kas atrodas valsts dienvidu daļā. Distrikts robežojas ar Dīkirhes distriktu ziemeļos un ar Grēvenmaheres distriktu austrumos, bet dienvidos tas robežojas ar Franciju un ar Beļģiju rietumos.

Distrikta kopējā platība ir 904,34 km², pēc 2015. gada datiem distriktā dzīvo 411 312 iedzīvotāji. Tas ir Luksemburgas otrais lielākais distrikts pēc platības un lielākais distrikts pēc iedzīvotāju skaita.

Luksemburgas distrikta administratīvais centrs un lielākā pilsēta ir Luksemburgas galvaspilsēta Luksemburga. Distrikts sastāv no četriem kantoniem: Kapelēnas kantona, Ešas pie Alzetes kantona, Luksemburgas kantona un Meršas kantona.
Slēgtais satvēriens

**Slēgtais satvēriens** ir dejotāju savstarpējais novietojums, kas tiek izmantots galvenokārt klasiskajās Eiropas un Amerikas balles dejās. 

Katra partnera abas pēdas atrodas aptuveni 10 cm attālumā viena no otras. Partneri stāv ar seju viens pret otru, dāma iepretī kunga labajam plecam. Partneru skata līnija vērsta pāri viens otra labajam plecam. Kunga labā plauksta ietver dāmas kreisās lāpstiņas apakšējo daļu.  Dāmas kreisā plauksta ir novietota uz kunga labā augšdelma vidū starp elkoni. Kungs piedāvā dāmai savu kreiso plaukstu, bet dāma uzliek uz tās savu labo plaukstu.

## Atsauces
Anvars al Avlaki

**Anvars al Avlaki** (, *Anwar al-‘Awlaqī*; dzimis , miris ) bija ASV un Jemenas imāms un islāma lektors. Tiek uzskatīts, ka viņš bija iesaistīts *[[Al-Qaida]]* teroristu operāciju organizēšanā. Pirmais ASV pilsonis, kas nogalināts amerikāņu bezpilota lidmašīnu uzbrukumā. *Al Arabiya* televīzijā nosaukts par "interneta bin Ladenu".

Ārēji bija konservatīvs reliģiozs vīrietis. Mošejā Folsčērčā, Virdžīnijā, bija imāms, sludināja arī trim 2001. gada 11. septembra uzbrukuma veicējiem. 2001. gadā atradās Nidala Malika Hasana mātes bērēs, vēlāk Avlaki bieži sūtīja viņam e-pasta vēstules, pirms Hasana veiktās apšaudes Forthudā 2009. gadā. Pēc 2007. gada sācis slēpties, tiek uzskatīts, ka plānojis *Northwest Airlines* reisa 253 neveiksmīgo spridzināšanu.

2010. gada aprīlī ASV prezidents Baraks Obama ierindoja Avlaki to cilvēku, kurus CIP ir ļauts nogalināt terorisma darbību dēļ, sarakstā. Jemenas valdība viņu tiesāja (bez Avlaki klātbūtnes) 2010. gada novembrī par piederību *Al-Qaida* un ārzemnieku nogalināšanas plānošanu. Tika uzskatīts, ka pēdējos dzīves gadus viņš slēpās Jemenā.  Avlaki nogalināja bezpilota lidmašīnu uzbrukumā. Pēc divām nedēļām bezpilota lidmašīnu uzbrukumā tika nogalināts arī viņa dēls.

## Atsauces

## Ārējās saites